Βανίλιες και δαμάσκηνα με σαλάμι αέρος
Μοναδικό φρουτογεύμα, ιδανικό για τα ζεστά μεσημέρια του καλοκαιριού είναι αυτές οι βανίλιες με τα γλυκόξινα δαμάσκηνα, τα τραγανά παξιμάδια και το σαλάμι αέρος.
8 βανίλιες χωρίς το κουκούτσι, κομμένες σε φέτες, 8 φρέσκα δαμάσκηνα, χωρίς το κουκούτσι, κομμένα σε φέτες, 160 γρ. σαλάμι αέρος σε λεπτές φέτες, 100 γρ. σουσαμένια παξιμάδια λεπτά, σπασμένα σε κομμάτια, 1 κουτ. σούπας φιστίκι Αιγίνης, χοντροθρυμματισμένο, 2 κουτ. σούπας ελαιόλαδο, 2 κουτ. γλυκού ξίδι βαλσαμικό
Για να ετοιμάσουμε τις βανίλιες με τα δαμάσκηνα και το σαλάμι αέρος, κάνουμε ως εξής: Σε ένα βαθύ μπολ ή σε μια πιατέλα ανακατεύουμε τις βανίλιες με τα φρέσκα δαμάσκηνα.Σκορπίζουμε το σαλάμι αέρος σε λεπτές φέτες και τα σουσαμένια παξιμάδια λεπτά, σπασμένα σε κομμάτια.Πασπαλίζουμε με το φιστίκι Αιγίνης και περιχύνουμε το ελαιόλαδο και το ξίδι βαλσαμικό.
Αλλαντικά,Δαμάσκηνα,Φρούτα,Light